Presentibus et futuris notum sit quod domna Margarita abbatissa de Tard, assensu capituli sui, dedit ecclesie cisterciensi quicquid ecclesia de Tard in territorio Tarsulle habebat, hac videlicet recompensatione statuta ut ecclesia cisterciensis duos sextarios frumenti ecclesie de Tard annuatim persolvat usque ad festum sancti Martini, si sanctimoniales de Tard usque tunc eos petere voluerint. Facta est pactio hec per manum domini Ervei abbatis sancti Stephani divionensis in capitulo de Tard. Anno incarnationis Christi .M°.C°.LXX°.III°. ipso abbate sancti Stephani presente et Radulfo canonico ejus, Adone cellerario Cistercii, Widone monacho Cistercii, Stephano et Ligerio conversis Cistercii.